Obama vil ikke intervenere militært i Syria
- I en situasjon som Syria må jeg spørre: Kan vi utgjøre en forskjell i den situasjonen, sier Obama i et intervju med tidsskriftet The New Republic. - Kan det utløse enda mer vold eller bruk av kjemiske våpen? Hva skal til for å lykkes med å skape stabilitet etter Assad-regimet, spør Obama. - Og hvordan veier jeg de titusener som er drept i Syria opp mot de titusener som nå blir drept i Kongo, fortsetter han. I et intervju med CBS-programmet «60 Minutes» forsvarer han også USAs manglende inngripen i Syria. - Det tjener ingen om vi handler uten å tenke oss om, om vi går løs på ting uten å tenke igjennom alle konsekvensene, sier Obama. - Vi kommer ikke til å være i stand til å kontrollere alle aspekter ved enhver overgang og omvandling i konflikter verden rundt, sier han.
President Barack Obama har overveid muligheten for å intervenere militært i Syria, men frykter at USA i så fall kan gjøre vondt verre.